JohanHeinsen/ENO huggingface dataset:
Viborger Samler, 1841-07-15
(Jndsendt.)¬ J Viborg Stiftstidende Nr. 108 findes indrykket et Jnserat om Bankheftelsers Jndløsning. Til dette Jnserat undlader nærværende Jndsender ikke at bemærke Følgende: At jeg kalder det "Optrækkerie, naar en Mand af en uvidende Bonde betinger sig 16 pCt. ved en Handel, hvor han i een a to Maaneder kan omsætte sin Capital. At naar Actieretten er ubetydelig, ere Renterne ogsaa ubetydelige, og at det Hele ei er ubetydeligere end at det for et enkelt Sogn kan løbe op til flere Tusinde Rbd. At da Bankactierne i de senere Aar altid ere stegne, kan man deraf vel vide, at Bankens Udbytte ei er langt borte og at den, naar den kommer vil komme med klækkelige pCt., og at, som vi rykke Tiden nærmere det snarere kan ventes, at Bankactierne ville stige end falde, om endogsaa nogle Landjurisdictioner indløse deres Bankheftelser og sælge deres Actieret. At det vistnok er rettest, at Eiendomsbesidderne selv indløse Bankheftelsen og beholder Actieretten til Banken, samt itide tager den Fordeel, som falder ved Suppleringen; og at man veed, at der er, brave og uegennyttige Mænd nok, som ville bringe Bonden den Sag i Orden, og skaffe ham Laan paa Bankheftelsen, hvis en eller anden skulde mangle de fornødne 100 Rbd., thi den Prioritet, som gives i Bankretten, er jo den sikkreste af Allee. At det aldeles ei indsees, hvad Forvikling fælles Actieret kan give i Boer eller andre Steder, da der aldrig kan blive Spørgsmaal om, hvor stor Deel hver enkelt Mand tilkommer af Actien og dens Revenne, og denne Deel maa kunne afhændes og sælges som enhver anden Ret. At det neppe nogen Tid vil medføre nogen Vanskelighed, der er værd at regne, at hæve Udbyttet, især da det i Reglementet af 27de Juli 1818 § 8 Lit. K. hedder: at Banken vil anvise Udbyttet paa andre Steder (end i Kbhvn.) til Actionairernes Beqvemmelighed. - Jeg maa saaledes paa det indstændigste fraraade hver Eiendomsbesidder, at afhænde sin Bankactieret mod Frigivelse for Bankheftelsen, da han derved lider et Tab for Tiden af 17 pCt. og maaskee og føie Tid af større Værdie.
Viborger Samler, 1841-07-15
Døde. Helsingøer, J. M. Hansen, f. Hendriksen, 50 Aar. Middelfart: L. A. Schondel, f. Elberling, 35 Aar. - Forhenv. Amtmand over Amterne Bordesholm, Kiel og Cronshagen, Kammerherre Grev H. v. Reventlow. - Randers: Enkemadame Helene Vilhelmine Elmenhoff, f. Clausen, 84 Aar.
Viborger Samler, 1841-07-15
Med Dagvognen fra Aarhuus til Viborg, den 12te Juli. Studenterne Bruun og Olsen.
Viborger Samler, 1841-07-15
Med Dagvognen fra Viborg til Randers, den 14de Juli. Forpagter Secher.
Viborger Samler, 1841-07-15
AVERTISSEMENTS. De Skyldnere, der endnu ikke have betalt de i sidstafvigte Termin forfaldne Renter og Afdrag paa Laan af Stiftsmidlerne, advares herved om inden 8 Dage at indfinde sig med Betaling, da i andet Fald Lovens Tvangsmidler vilde vorde anvendte imod dem. Viborg, den 14de Juli 1841. L. Bretton. N. C. Øllgaard. Dandse-Jnformation i Viborg.
Viborger Samler, 1841-07-15
J Morgen, Fredagen den 16de Juli, agter Undertegnede at begynde sin Underviisning i Dands, efter dertil meddeelt godhedsfuld Tilladelse, paa Raadhuussalen, her i Byen; hvilket foreløbig bekjendtgjøres, for om flere, end de allerede Anmeldte, der muelig kunne have Lyst Ærbødigst at deeltage. Viborg, den 15de Juli 1841. S. Bay, Dandselærer.
Viborger Samler, 1841-07-15
Ved en Uagtsomhed fra min Side er Tiden til Sliveskydningen ved Rindsholm Søndagen den 1ste August bleven berammet til Formiddagen i Stedet for Eftermiddagen Kl. 2. Viborg, den 14de Juli 1841. A. Schnøyder.
Viborger Samler, 1841-07-15
Placat. Løverdagen den 17de d. M., Formiddag Kl. 11, bliver paa Viborg Raadhuus foretaget Auction over en Deel Snedkerværktøi, nogle Sengeklæder, Gangklæder m. M., tilhørende forskjellige Dødsboer, mod Betaling ved Hammerslaget. Viborg, den 13de Juli 1841. E. Selmer.
Viborger Samler, 1841-07-15
Placat. Mandagen den 26de d. M., Formiddag Kl. 9, bliver i den Kjøbmand Sthyr tilhørende Gaard paa Hjultorvet her i Byen foretaget Auction over en Deel Handelsvarer, bestaaende af: Kaffe, Thee, Sukker, en Deel Steenkul, Jern, et Chatol m. m. M., tilhørende Kjøbmand S. H. Funders Fallitbo. Conditionerne erfares ved Auctionen. E. Selmer. Viborg, den 13de Juli 1811.
Viborger Samler, 1841-07-15
Placat. Efter Begjering af vedkommende Forligs- og Udlægshaver, bliver den af Peter Halkjær besiddede Gaard i denne Byes Nedergade, med tilliggende Have, opbudet til Bortsalg ved 3de Auctioner, der afholdes: Tirsdagen den førstk. 10de August, hver Dags Tirsdagen den 24de f. M., Formidddag Tirsdagen den førstk. 7de Septbr. Kl. 11. De 2de første Auctioner foretages paa Viborg Raadhuus og den 3die i den sælgende Gaard. Conditionerne erfares ved Auctionerne, og ere forinden til Eftersyn hos Reqvirenten, Gjestgiver Møgelvang. Denne Bekjendtgjørelse tjener tillige til Efterretning foralle Vedkommende, overeensstemmende med Placat 22de April 1817. E. Selmer. Viborg, den 15de Juli 1811.
Viborger Samler, 1841-07-15
Placat. Efter Reqvisition af Viborg Amtstue bliver paa Herredernes Tingsted, Viborg Raadhuus, førstkommende Mandag den 19de d. M. om Formiddagen Kl. 11 foretaget Auction til Bortforpagtning sogneviis for Aaret 1841 af den Viborg, Bispestol tilkommende Konge-, Byg- og Havre-Tiende af Vorning, Hammershøi og Lee Sogne. Forpagtningsconditionerne erfares paa Herredscomptoiret. og ved Auctionen. Middelsom og Sønderlyng Herredsfogderi. Viborg, den 14de Juli 1841. Rod.
Viborger Samler, 1841-07-17
No. 115. 69 Aarg.
Viborger Samler, 1841-07-17
Kongelig allerne privilegeret Stifts-Tidende. ViborForsendes med Brevposten i Danmark og Hertugdømmerne. naa Løverdagen den 18de Juli 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-07-17
Nyeste Postefterretninger. Storbritannien og Jrland. London, d. 9de Juli. Af Grevskabernes Valg i England ere nogle og fiirsindstyve bekjendte, og af disse ere kun omtrent 10 faldne ud til Fordeel for de Liberale, saa at Toriernes Forventning om at erholde en stor Majoritet iblandt Landdistricterne er bleven opfyldt. Derimod tjene de allerede bekjendt blevne Resultater af Valgene i Skotland og Jrland til at nedslaae eller i det mindste nedstemme Toriernes Forhaabninger og Spaadomme. J Skotland ere iblandt 17 udvalgte Medlemmer kun 2 Conservative, og i Jrland har det catholske liberale Partie Overvægt ved alle Valgene. De ministerielle Blade faae atter Mod, og Morn. Chronicle søger at godtgjøre, hvor vigtigt det er, at Torierne – endog i det Tilfælde, at de skulde erholde en Majoritet i det nye Parlament ikke ere i Stand til at godtgjøre deres saa ofte gjentagne Paastand: at der til Fordeel for dem var indtraadt en Reaction i den offentlige Mening. Man maa fremdeles bemærke, at i de valgberettigede Boroughs har det liberale Partie endnu som forhen Majoriteten.
Viborger Samler, 1841-07-17
Frankerig. Paris, d. 9de Juli. Da Tractaten, til Unkiar-Skelessi var udløben i Gaar, troede man, at Londoner Protocollen vilde paa samme Dag vorde undertegnet af Magterne. Men Londonerbladene af 9de Juli omtale ikke denne Undertegning.
Viborger Samler, 1841-07-17
Journalen Commerce har uafladelig sit Blik henvende paa befæstningsarbeiderne, og anfører enhver Omstændighed, der kun hentyder paa de detascherede Forters Begunstigelse paa den fortløbende Forskandsnings Bekostning J et af sine sidste Numere har denne Journal søgt at godtgjøre, at de officielle Blades Paastand, at der kun arbeides paa 6 af de 14 Forter, og derimod paa 1/3 af Circumvallationen, er ugrundet, i det mindste hvad Forterne angaaer. Der arbeides tvertimod paa 11 Forter; kun Forterne ved Romainville, Vauves og Montronge ere ikke paabegyndte.
Viborger Samler, 1841-07-17
Adm. Lasusses Escadre ligger endnu i Havnen ved Toulon. Man paastaaer nu, at den strax efter Admiral Hugons Escadres Ankomst hertil vil stikke i Søen, og ligesom denne Escadre udføre Søemanoeuvrer.
Viborger Samler, 1841-07-17
Lovbulletinen bekjendtgjør Texten til den imellem Kongeriget Holland og Frankerig afsluttede Handels og Skibsfarts-Tractat.
Viborger Samler, 1841-07-17
Ministerconseilet er fornemmelig beskæftiget med udenlandske Spørgsmaal, og sandsynligviis isærdeleshed med det orientalske Anliggende. Velunderrettede Personer ville tillige vide, at de uafladelige og heftige Reclamationer, som Pressen næsten eenstemmig istemmer i befæstnings spørgsmaalet, ere en Hovedgjenstand for Cabinetsforhandlingerne, da det er temmelig klart, at Ministeriet kun skjenker de detascherede Forter alvorlig Opmærksomhed, og derimod saa aldeles forsømmer Arbeidet paa Circumvallationslinien, at dette kun er en tom Jllusion.
Viborger Samler, 1841-07-17
Da Divisionen Leray forlod Toulon, var det Rygte udbredt, at den var bestemt til Tunis, for at beskytte den derværende Bey imod et tyrkiskt Angreb. Efter Constitutionnel oppebier den ved Malta stationerede engelske Flaade den tyrkiske Escadres Ankomst, for i Forening med denne at operere imod Tunis. Dersom Lerays Escadre har den Bestemmelse at intervenere, da maa Adm. Hugons Flaades Bevægelser være mere end blotte Sømanoeuvrer. Denne Flaade, der bestaaer af 12 Linieskibe, 1 Fregat og 1 Corvette, ligger nu i Havnen Ajaccio paa Øen Corsica. Opløsningen af det Nationalgardecompagnie, der havde valgt Recurt til første Capitain, synes at have vakt stor Misfornøielse i den Legion, hvortil hiint Compagnie hører; thi 2 andre Compagnier af denne Legion have stemplet denne Regjeringsforholdsregel som en "Act af hadefuld Brutalitet, da Regjeringen, saafremt det gjorte Valg an faaes som ulovligt, havde andre Midler i Hænde, til at gjøre det ugyldigt.
Viborger Samler, 1841-07-17
Fra den polske Grændse, af 28de Juni. Jblandt det russiske Militair hersker den Formodning, at den tyrkiske Statsmaskine snart maa styrte sammen, og Bojarerne i Moldau og Wallachiet ansee Rusland som den naturlige Arving til disse Provindser. Deres Yndlingsdrøm er imidlertid Oprettelsen af et eget uafhængigt Kongerige ved Hertugen af Leuchtenberg, Keiser Nicolaus's Svigersøn, som deres Souverain. Dette lyder rigtignok noget underligt; dog grunder deres Haab sig paa den Forudsætning, at de christelige Magter ei ville vende deres Hære imod deres egne Troesforvandte, for at tvinge disse til atter at underkaste sig den tyrkiske Svøbe, og med den muhamedanske Hær troe de nok, uden fremmed Hielp, at kunne blive færdige. Er hiin Forudsætning rigtig, som enhver Christen dog vel tør antage, da vil Orienten, trods alle Pacificationsprotocoller, inden føie Tid vorde Skuepladsen for vigtige Omvæltninger.
Viborger Samler, 1841-07-17
Efter de nyeste Efterretninger fra Caucasus skulle de russiske Vaaben have tilkæmpet sig nogle ikke ubetydende Fordeele over Bjergbeboerne; om de detaillerede Omstændigheder høres imidlertid Jntet.
Viborger Samler, 1841-07-17
Efter Breve fra Tiflis skal Schamyl, den leshiske Pro pet, efterhaanden have tabt sin Anseelse hos sine Landsmænd, da alle hans Spaadomme hidtil ikke ere gaaede i Opfyldelse. Stadfæstes denne Efterretning, da er Schamyls Fald at ansee som en Seier for Russerne. Fra Candia haves directe Efterretninger indtil den 18de Junii. Jntet afgjørende Slag havde hidtil fundet Sted; Mustapha Pascha stod endnu i sin faste Stilling ved Apokorona. Tahir Pascha var med omtrent 1000 Md. brudt op til Hovedstaden, for at forstærke de Tropper, der staae i sammes Omegn. Han oppebiede Forstærkninger fra Constantinopel, for at udføre et afgjørende Slag.
Viborger Samler, 1841-07-17
Orienten. Fra Constantinopel haves Efterretninger af 24de Junii. De europæiske Consuler gjøre Forberedelser til at vende tilbage til Alexandrien. Den hurtige Undertrykkelse af Opstanden i Bulgarien har sikker, indvirket paa Mehemed Alis Underkastelse. Fra Syrien ere Efterretningerne ugunstige og foruroligende. Det er en Kjendsgierning, at Porten siden Ægypternes Afmarsch fra Syrien ikke har oppebaaret en eneste Piaster fra denne Provinds. De nye Paschaer inddrive vel Skatterne; men de sige, at de behøve enhver Skilling til Hærens Underholdning. Finantserne ere i frygtelig Uorden; Pengeforlegenheden er større end nogensinde for Søndagen den 27de Junii blev der ved Stockholm atter anstillet særdeles tilfredsstillende Forsøg med Lieutenant v. Høøkenbergs Vandskier, for at vise Sammes Anvendelighed som Redningsmiddel ifald Nogen var faldet i Vandet.
Viborger Samler, 1841-07-17
Den 29de skulde der i Brøndbugten ved "Djurgarden, af dertil indøvede Soldater gives en Forestilling i Laden og Foren paa Vandet, for at vise Opfindelsens Brugbarhed og saa i militairisk Henseende, f. Ex. ved Overgang over Floder osv.
Viborger Samler, 1841-07-17
Jndenlandske Efterretninger.
Viborger Samler, 1841-07-17
Som et lille Bidrag til Trykkefrihedens Historie under Christian den Ottende anfører Fædrelandet, at der i eet Aar har været optaget til Paakiendelse af Landsover- samt Hof= og Stads=Retten ikke, mindre end to og tyve efter Cancelliets Ordre anlagte Pressesager. J de Sager, hvori de Tiltalte ere blevne dømte, er der tilfalden Fattigvæsenets Hovedkasse Mulcter af i Alt til Beløb 1150 Rbd. Ved afsagte Høiesteretsdomme er Mulct beløbet forøget med 1400 Rbd. Totalbeløbet af de Fattigkassen saaledes tilfaldne Jndtægter er altsaa 2550 Rbd., deraf har Khhavnsposten maattet udrede 650 Rbd., Fædrelandet 500 Rbd., den Frisindede 700 Rbd., Mag. Monrad 200 Rbd. og Gjødwad 500 Rbd.; Alt foruden Sagens Omkostninger, Salair til Sagførerne – og at være undergivet den for enhver ærekjær Forfatter saa trøkkende Censur. Hvo der med Rolighed og Hjertens Glæde kan imødesee Udfaldet af det resterende, endnu for Retten svævende, Antal er, tilføier samme Blad – Fattigvæsenet.
Viborger Samler, 1841-07-17
J Anledning af, at Dr. theol. & philosophiæ Overlærer Kalkar og Catechet Borch paa en Generalforsamling i Fyens Stifts Læseforening, den 21de Decbr. 1838, havde fremsat det Forslag, at Foreningen offentligen og bestemt skulde udtrykke sin Mening derhen, at den i høi Grad misbilligede den Brug af Pressen, som Proprietair C. H. Hansen havde gjort i et af ham udgivet Skrift, betitlet: Første Part af et Sendebrev til Biskop Faber, anlagde Hansen, der ansaae sig fornærmet saa vel ved de Udtryk, hvori dette Forslag var motiveret, som ved den skete offentlige Bekjendtgjørelse af dette Forslag, og de øvrige i denne Anledning stedfundne Annoncer, Sag baade mod Kalkar og Borch ved Odense Byting, under hvilken han paastod den af nogle af Læseforeningens Medlemmer afgivne og af Dr. Kalkar i Fyens Stiftsavis Nr. 221 for 24de Decbr. 1838. bekjendtgjorte misbilligende Dom, over hans ved det omhandlede Skrift gjorte Brug af Pressen, saa vel som forskjellige i det i Trykken udgivne motiverede Forslag til Selskabet, samt i den af Dr. Kalkar i Selskabet holdte og i nysnævnte Avis Nr. 225 for 31te Decbr. 1838 offentliggjorte Tale brugte formeentlige fornærmelige Udladelser, mortificerede og begge de Jndstevnte idømte Mulcter og Censur. Ved Odense Bytingsdom blev de Jndstævnte frifundne for Citantens Tiltale, men ved en den 13de Juli inden Lands-Over- samt Hof- og Stadsretten afsagt Dom ere imidlertid, efterat Hansen havde erklæret, at han frafaldt den Deel af sin Paastand, der gik ud paa at drage de Jndstevnte til Ansvar, fordi de havde formaaet Læseforeningen til at udtale den skeete Misbilligelse af hans Skrift, saavel Kalkar som Borck blevne idømte hver 50 Rbd. Mulct samt 1 Aars Censur, foruden at de for Hansens Characteer og borgerlige Agtelse krænkende Udladelser ere mortificerede. (Brl. T.)"Jkke alle Laug - siger Loll. Falsters A. – deeltoge i Haandværkernes Optog, navnligen manglede Guldsmedene, Dugmagerne og Kobbersmedene; Guldsmedene skulle ligefrem have vægret sig, og hvis det forholder sig rigtigt, hvad et Medlem af Lauget har fortalt, og hvad Rygtet bekræfter, saa lader det sig ikke nægte, at de havde Grund til denne Vægring. Alt Juveleer-Arbeide, saavel til Kronningen (Arbeidet ved Kronningsregalierne) som til Formælingen, skal nemlig have været overdraget til en Juveleer Weishaupt fra Frankfurt om Main, der er blever forskreven, og som endogsaa skal have leveret de Daaser, Ringe &c., der ere uddeelte som Presenter. For et Lauder tæller saa dygtige Medlemmer som Guldsmed Dahl hoff. Juveleer Prahl o. Fl., maatte dette unægtelig være krænkende.
Viborger Samler, 1841-07-17
J Ved at omtale Haandværkertoget, siger Corfaren, at skjøndt 42 Laug deeltoge, saae man ikke, eller idetmindeste ikke tydeligt, det største af dem alle Plattenslagernes Grunden til at Tømmerlauget deels saa talrigt var repræsenteret, deels saa smukt udpyntet, mener f. Bl. endvidere at være: at Prof. Sibbern skal have foreholdt Lauget, hvormeget Samme havde tjent ved Estraden &c. &c. hvilken Tale vældigen skal have vakt Patriotisme.
Viborger Samler, 1841-07-17
Den ifjor foranstaltede store Udstilling af Jndustrifore ningen har givet et Overskud af 659 Rbd. 83 s. A.
Viborger Samler, 1841-07-17
de ved Bortlodningen faldne Gevinster ere endnu de, der ere vundne paa følgende Nr., uafhentede, og maae altsaa forudsættes at være tilfaldne Provindsbeboere, nemlig 383. 1607. 2113. 2326. 2391. 2570. 3186, 3290 (Rd. A.)
Viborger Samler, 1841-07-17
Da kun yderst faa Abonnenter have tegnet sig til Høiesteretsdommene, saa at Trykningsomkostningerne langtfra kunne dækkes, saa vil den paatænkte Udgivelse ikke kunne fortsættes. (Brl. T.)¬
Viborger Samler, 1841-07-17
J Adresseavisen have trende af en Gjæstgiver Ander Christensens Efterladte udgydt deres Sorg i en Døds anmeldelse, der ender med følgende Vers"Ja Husbond er jo den, der giver Mad og Drikke, Du mere var end det, Du Fader var mod Rikke."J Bladet "Dagen" læses allerede Følgende ang. Væddeløbene ved Kbhvn, i 1842: "Travløb, at rides paa Kjøbenhavns Bane 1842, Heste af enhver Alder, Race og Kjøn, 4000 Alen, ingen Vægtbestemmelse, Gentlemen=Ryttere, Jndsats 10 Species, 1/5 fri. Underskrivt aaben til 10de Mai 1842; 10 Underskrivter eller intet Løb. Proponent Major v. Hornemann. (14 Underskrivter haves.)"Løb med Hindringer" at rides paa Kbhvns Bane 1842, Heste af enhver Alder, Race og Kjøn, 3000 Alen, ingen Vægtbestemmelse, Gentlemen=Ryttere, Jndsats 10 Spec., 1/2 fri. Underskrivt aaben til 10de Mai 1842; 10 Underskrivter eller intet Løb. En Andens Hest kan stilles, Hindringernes Antal bestemmes til 6; de skulle være bekjendte og af Proponenten forevises Deeltagerne for Løbet. Proponent Ritmester v. Rothe. (7 Underskrivter haves. Anmeldelser til disse tvende Løb modtages i Kjøbenhavn i portofrie Breve til Secretairen for Selskabet til Hesteavlens Fremme i de danske Provindser.
Viborger Samler, 1841-07-17
Frederikssund, den 8de Juli. Nær havde her paa Fjorden igaar indtruffet den Ulykke, at en Baad (paa 70 Tdr.), som var ladet med Sand, ved den stærke Blæst og Søgang var sjunken tilligemed sin Besætning af 2 Mand. Det lykkedes imidlertid Gaardmand Ole Stæhr, der kom dem til Hjælp, at redde dem, hvorimod Baaden sank. (Frdb. Av.)
Viborger Samler, 1841-07-17
Jfølge "Loll. Falst. St. - T." er der Natten mellem den 8de og 9de dennes begaaet en afskyelig Udaad, idet Ørerne ere skaarne af 4 Heste paa Ønslev Præstegaards Mark.
Viborger Samler, 1841-07-17
Odense. Efter Forlydende ventes Hs. K. H. Kronprindsen med Gemalinde hertil omtrent om 14 Dage.
Viborger Samler, 1841-07-17
Odense Slot, der nu er nyt indrettet til Beboelse, for Hs. K. H. Kronprindsen og Gemalinde, stod alt i Søndags Formiddags aabnet for de enkelte af Stadens Jndvaanere, hvem Vedkommende havde ladet Saadant vide. Da Publicum dernæst i Mandags af den Vei var blevet underrettet om, at det Jndvendige af Slottet var tilskue for Enhver, strømmede naturligviis Saamange derhen, at flere og Eftermiddagen maatte gaae hjem igien, uden at blive indladte. De, der imidlertid vare saa heldige at faae Gemakkerne at see, kunne ikke noksom rose den Smag, som Overbestyreren Hr. Etatsraad Koch atter ved denne Leilighed har lagt for Dagen. Held og Lykke over det skjønne Slots fremtidige Beboere! – Adskillige Medlemmer af det kongelige Theaterpersonale have leiet det herværende Theater, for i næste Uge at begynde en Coclus af en halv Snees Forestillinger. (Hp. Av.)J Braga og Jdun læses et Digt: "Til de sønderjydske Tydske (ved Efterretningen om den stærke Begeistring, i Sønderjylland for den tydske Nationalsang: "Sie sollen ihn nicht haben, og naturligviis kun stillet til de Begeistrede) af N. F. S. Grundtvig, der kan synges med Melodien: "Vift stolt paa Codans Bølge", og som har til Motto: Sch hebbe nicht gedrunken van dem frankischen wine Ock nicht van dem, de da wasset uff dem Rine, Dat mach ick hochlichen klagen; Jck moet mi nu tovreden gruen Und dichten unde schrinen up dit mal enen, Also mi vader unde moder geleret haven. Danske Riimkrønike paa Plattydsk. Behold kun J jert eget, Syng J kun ved jer Lire, Hver Lap og Traad og Trævl, At Dannemænd er Fæ Thi hvad der er for meget Som kryde maae paa Fire, Er dog i Grunden Brævl; Til de faae tydske Knæ Behold kun J Plattydsken, Behold kun kielske Griller, Som J er stolte af: Og lybske Tungebaand, Beleer kun Sønderjydsken, Og nurnberger Briller. Som jer vor Herre gav, For Nordens Kæmpeaand! Behold kun J den Tanke, Behold kun J Rhinstrømmen, Den Saa er heglet reen, Med al den Post, At Tydskertryk i Banke, Som, efter Eiderdrømmen, Det er de Vises Steen! Kan fiskes op deri Behold kun Deel i Skatten, Vi tørste, som de Franske, Som Demant og Saphier, Ei efter Rhinfals Vand. Thi J faae hele Klatten: Vi nøies med det Danske, Et Bloksbjerg af Papir. Og med den hele Strand.
Viborger Samler, 1841-07-17
Stormen om Natten mellem den 6te og 7de d. M. skal i Omegnen af Kiel paa flere Steder have tilføiet Kornet ikke ubetydelig Skade. J Neumünster blæste den høie Skorsteen paa den Renckske Klædefabrik ned ved samme Leilighed.
Viborger Samler, 1841-07-17
Den 19de Juni døde i Slesvig den i sin Tid meget bekjendte Storthingsmand Capitain Ludvig Mariboe fra Christiania (en Halvbroder til Etatsraad Stenfeldt i Helsingøer. Han var født i Kjøbenhavn og opdragen i Hospræst Christianis Jnstitut, hvor han skjøndt ei bestemt til Studeringer, nød en meget omfattende Underviisning. Efter at have været i nogle Aar paa et Handelscontoir i Livorno, etablerede han sig Christianta, hvor han drev en betydelig Kornhandel paa en, baade for Norge og ham selv fordeelagtig Maade. Han havde en meget virksom Aand, der ikke tillod ham at være tilfreds med at drive en meget betydelig Handel med Trælast og at have mange Skibe i Søen eller indskrænke sig alene til Handelsforretninger, men som førte ham til at indlade sig i mange andre Entrepriser. Under Krigen med Sverrig oprettede han et borgerligt Artilleri Corps, hvormed han drog i Feldten, og i denne Stilling gjorde mange Opoffrelser.
Viborger Samler, 1841-07-17
Bønderne i Melolden og Skjærsbek Sogne, paa Vest kanten af Slesvig, have tegnet sig for 20 Actier til Jernbanen imellem Flensborg og Husum. "Vi ville haabe, hedder det i "Dannevirke, at dette gode Exempel af disse dygtige og oplyste Bønder vil virke paa de lunkne flensborgske Capitalister."